Air Malta samolyoti unutib qoldirgan yo‘lovchilar uchun aeroportga qaytdi

Air Malta aviakompaniyasining Maltadan Manchesterga uchayotgan samolyoti havoda ortga qayrilib, unutib qoldirilgan ikki yo‘lovchi uchun aeroportga qaytdi. Bu haqda The Daily Mail xabar beradi.

Parvoz boshlanganidan 40 daqiqa o‘tib, uchuvchi samolyotning ortga qaytayotganligini e’lon qildi. Unutib qoldirilgan yo‘lovchilar samolyotga chiqqandan so‘ng, u yana havoga ko‘tarilib, Manchester aeroportiga muvaffaqiyatli qo‘ndi.
Aviakompaniya yo‘lovchilar va bagajlar sonida tafovut borligini aniqlagach, ushbu chorani ko‘rishga majbur bo‘lganligini va bu unga ikki ming yevroga tushganligini ma’lum qildi.